b'\n_START_ARTICLE_\nPunas\xc3\xa4ihkykolibri\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan punas\xc3\xa4ihkykolibri kasvaa noin 11\xe2\x80\x9312 cm pitk\xc3\xa4ksi ja on sukunsa pienikokoisin laji. Koiras on sel\xc3\xa4st\xc3\xa4\xc3\xa4n, rinnastaan ja kyljist\xc3\xa4\xc3\xa4n kiilt\xc3\xa4v\xc3\xa4n vihre\xc3\xa4. Kurkussa on punainen laikku ja vatsa on harmaa. Punas\xc3\xa4ihkykolibrin siipien alapuoli on valkoinen ja pitk\xc3\xa4hk\xc3\xb6 pyrst\xc3\xb6 on pronssinv\xc3\xa4rinen. Naaras muistuttaa ulkon\xc3\xa4\xc3\xb6lt\xc3\xa4\xc3\xa4n koirasta, mutta kurkun punainen laikku on pienempi ja rinnassa ja kyljiss\xc3\xa4 on valkoisia t\xc3\xa4pli\xc3\xa4. Nokka on pitk\xc3\xa4 ja hieman kaareva.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nPunas\xc3\xa4ihkykolibria tavataan Andeilta auleelta, joka ulottuu Kolumbiasta Ecuadorin kautta Peruun. Se el\xc3\xa4\xc3\xa4 harvinaisena vuoristometsiss\xc3\xa4 ja metsien reunamilla tyypillisesti 250\xe2\x80\x931\xc2\xa0050 metrin korkeudessa. Punas\xc3\xa4ihkykolibri luokitellaan vaarantuneeksi ja sen kantaa uhkaavat elinymp\xc3\xa4rist\xc3\xb6n hakkaaminen tee- ja kahviviljelmiksi, laidunmaiksi, polttopuiksi ja kaivosten tielt\xc3\xa4.'